CKP พุ่งแรง 5% ลุ้น Q3 กำไรแกร่ง รับฤดูน้ำหลาก
CKP พุ่งแรง 5% ราคาแตะ 5.45 บ. ลุ้นไตรมาส 3/65 กำไรแกร่ง รับฤดูน้ำหลาก หนุนโรงไฟฟ้าไซยะบุรีผลิตไฟฟ้ามากขึ้น แนะนำ “ซื้อ” เป้า 7.40 บ.
CKP พุ่งแรง 5% ราคาแตะ 5.45 บ. ลุ้นไตรมาส 3/65 กำไรแกร่ง รับฤดูน้ำหลาก หนุนโรงไฟฟ้าไซยะบุรีผลิตไฟฟ้ามากขึ้น
22 ก.ย. 2565

ผู้สื่อข่าวรายงานว่า วันนี้ (22 ก.ย.65) ราคาหุ้นบริษัท ซีเค พาวเวอร์ จำกัด (มหาชน) หรือ CKP ล่าสุด ณ เวลา 11:28 น. อยู่ที่ระดับ 5.45 บาท บวก 0.25 บาท หรือ 4.81% สูงสุดที่ระดับ 5.45 บาท ต่ำสุดที่ระดับ 5.20 บาท ด้วยมูลค่าซื้อขาย 125.36 ล้านบาท

โดยบล.ดาโอ ระบุในบทวิเคราะห์ ยังคงคำแนะนำ “ซื้อ” หุ้น CKP และราคาเป้าหมาย 7.40 บาท ประเมินกำไรปกติไตรมาส 3/65 ที่ 1.1 พันล้านบาท เพิ่มขึ้น 3% เมื่อเทียบจากช่วงเดียวกันของปีก่อน จากโรงไฟฟ้าไซยะบุรีผลิตไฟฟ้ามากขึ้น และเพิ่มขึ้น 38% เมื่อเทียบจากไตรมาสก่อน จากปัจจัยฤดูกาลโดยไตรมาส 3/65 เป็น peak season จากการเข้าฤดูฝน ทั้งนี้ยังคงประมาณการกาไรปกติปี 65 ที่ 2.2 พันล้านบาท เพิ่มขึ้น 9% เมื่อเทียบจากช่วงเดียวกันของปีก่อน อย่างไรก็ดีแนวโน้มกำไรไตรมาส 4/65 ลดลงเมื่อเทียบจากไตรมาสก่อน จากปัจจัยฤดูกาลหลังผ่านฤดูไป